CELEX: 32005R2126
Language: fi
Date: 2005-12-22
Title: Komission asetus (EY) N:o 2126/2005, annettu  22 päivänä joulukuuta 2005 , tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 350/93 muuttamisesta

23.12.2005   
            
            
               FI
            
            
               Euroopan unionin virallinen lehti
            
            
               L 340/33
            
         
      KOMISSION ASETUS (EY) N:o 2126/2005,
   annettu 22 päivänä joulukuuta 2005,
   tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 350/93 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Tiettyjen tavaroiden luokittelusta yhdistettyyn nimikkeistöön 17 päivänä helmikuuta 1993 annetussa komission asetuksessa (ETY) N:o 350/93 (2) säädetään toimenpiteistä, jotka koskevat liitteessä mainitun tavaran 8 ”shortsit” luokittelua yhdistettyyn nimikkeistöön (kuva 509).
            
         
               (2)
            
            
               On tarpeen tarkentaa vaatteen taskujen kuvausta ja tehdä vastaava mukautus perustelujen toiseen kohtaan toisistaan poikkeavien luokitusten välttämiseksi. Tähän asti se tosiasia että taskuissa ei ole minkäänlaista sulkemisjärjestelmää ilmeni ainoastaan kuvasta 509.
            
         
               (3)
            
            
               Tämän lisäksi vaatteen luokitteluperusteissa viitataan yhdistetyn nimikkeistön 62 ryhmän 8 huomautukseen mainitsematta, mitä mainitun huomautuksen kohdista on sovellettu. Tämä voi johtaa toisistaan poikkeaviin luokituksiin.
            
         
               (4)
            
            
               Yhdistetyn nimikkeistön yhdenmukaisen soveltamisen varmistamiseksi on tarpeen tarkentaa, että asetuksella (ETY) N:o 350/93 määrätty luokitus ei perustunut 8 huomautuksen ensimmäiseen kohtaan, eikä sen vuoksi määräytynyt perustelulla, jonka mukaan vaatteen leikkaus osoittaa selvästi, että vaate on tarkoitettu naisille.
            
         
               (5)
            
            
               On tarkennettava, että vaate luokitellaan 62 ryhmän 8 huomautuksen toisen kohdan mukaisesti CN-koodiin 6204 63 90, koska kyseisen vaatteen leikkauksesta ei käy selkeästi ilmi, onko vaate tarkoitettu miehille vai naisille, eikä vaatetta voi tämän vuoksi tunnistaa miesten tai poikien eikä naisten tai tyttöjen vaatteeksi.
            
         
               (6)
            
            
               Asetusta (ETY) N:o 350/93 on muutettava vastaavasti.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Asetuksen (ETY) N:o 350/93 liitteen kohta 8 muutetaan seuraavasti:
   
               1)
            
            
               Sarakkeessa 1 (tavaran kuvaus) viimeinen virke korvataan seuraavalla:
               ”Vaatteessa on avoin sisätasku kummallakin puolella ja neulosta oleva sisähousu (65 % polyesteriä, 35 % puuvillaa), joka on ommeltu vyötäröltä (shortsien tapaan) (katso valokuva nro 509) (*).”
            
         
               2)
            
            
               Sarakkeen 3 (perustelu) teksti korvataan seuraavalla:
               ”Luokittelu määräytyy yhdistetyn nimikkeistön 1 ja 6 yleisen tulkintasäännön, 62 ryhmän 8 huomautuksen toisen kohdan, sekä CN-koodien 6204, 6204 63 ja 6204 63 90 mukaisesti.
               Tuotetta ei luokitella uimahousuiksi, koska vaatteen leikkauksen, ulkonäön sekä ilman kiinteää sulkemisjärjestelmää olevien sivutaskujen vuoksi vaatetta ei voida pitää yksinomaan tai pääasiassa uimahousuina käytettävänä.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä joulukuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1, Asetus sellaisena kuin se on viimeksi muutettuna komission asetuksella (EY) N:o 1719/2005 (EUVL L 286, 28.10.2005, s. 1).
   
      (2)  EYVL L 41, 18.2.1993, s. 7.